[{"text_idx": "#000001", "text": "Kui ma mo\u0303ned head aastad tagasi esimese drooni hankisin, polnud mul o\u0303rna aimugi, et sellest saab siiras kirg ja leib u\u0308hes (jep, vo\u0303id kade olla siinkohal). Siis oli droon ise ku\u0308ll kaamerana u\u0308sna algeline, aga see muutus kiirelt. Ko\u0303igepealt oli Dji Phantom 2, 3, siis Dji Inspire 1 ja nu\u0308u\u0308d taevane vormel, ta\u0308isprofessionaalne Dji Inspire 2."}, {"text_idx": "#000002", "text": "Evolutsioon droonide maailmas on olnud meeletu. See algas laialdaselt kusagil 2013-14. Me oleme ikka veel arengufaasis, kus nutitelefonid olid ku\u0308mmekond aastat tagasi \u2013 iga uus mudel on wow!"}, {"text_idx": "#000003", "text": "Po\u0303himo\u0303tteliselt on meil tegu u\u0308sna monopoolse turuga \u2013 Dji rokib kogu turul oma toodete, tootearendusega ja u\u0308leja\u0308a\u0308nute turuosa on marginaalne. Nende edu na\u0308itab kasvo\u0303i see, et juba poolteist aastat tagasi oli Dji mu\u0308u\u0308nud Eestisse 5000 (!) drooni, kusjuures seeja\u0308rel tulid hitid nagu Dji Phantom 4, Dji Mavic Pro, Dji Phantom 4 Pro, Dji Inspire 2 ja Dji Spark. Toodete arenduse ja turulepaistamise kiirus on neil u\u0308letamatu."}, {"text_idx": "#000005", "text": "Dji Inspire tuli mo\u0303ned aastad tagasi, 2014 ja siis oli numbriks 1 (vaata siinsamas Digitestis ilmunud DJI Inspire 1 u\u0308levaadet). Ma\u0308letan, et va\u0308hkresin linad rulli tol o\u0308o\u0308l kui Inspire 1 va\u0308lja kuulutati. Tellisin selle koheselt ja mo\u0303nda aega olin ka ... pettunud. Asi oli selles, et kaamera sensor oli tookord ikka va\u0308ike. Sama pisike nagu Phantomitel. Seebikarbi kvaliteediga. Mulle kui fotograafile oli see poolik lahendus."}, {"text_idx": "#000006", "text": "Siis aasta hiljem tuli tegelik revolutsioon \u2013 turule jo\u0303udis maailma esimene spetsiaalselt droonidele arendatud Dji kaamera Zenmuse X5, mis po\u0303hines Micro Four Thirds standardil \u2013 8x suurem sensor kui seni, vahetatavad no\u0303elteravad fiksobjektiivid, mis haakusid standardiga. Sealt alates la\u0308ks asi oluliselt professionaalsemaks."}, {"text_idx": "#000007", "text": "Dji Inspire 1 droon koos X5 kaameraga oli professionaalne toode, mis vo\u0303imaldas kvaliteetset fotot, kuid tal olid ka omad puudused, isegi vo\u0303rreldes va\u0308iksemate vendadega."}, {"text_idx": "#000009", "text": "Aga evolutsioon ja\u0308tkus muidugi. Inspire 2 toodi va\u0308lja live-showga, kus filmiti action-stseen reaalajas otse ajakirjanike silme all. Su\u0308ndis see nii \u2192"}, {"text_idx": "#000010", "text": "Ta\u0308nu koosto\u0308o\u0308le Photopointiga ongi alates ta\u0308navusest aastast on mu to\u0308o\u0308vahendiks Dji Inspire 2. See on u\u0308sna kompromissivaba taevane vormel ning tal on 1. versiooni ees olulisi tugevusi, mille ko\u0303ige ma\u0308rkimisva\u0308a\u0308rsem osa on minu hinnangul turvalisus ning ka u\u0308ldine sooritusvo\u0303ime. Need on va\u0308ga, va\u0308ga olulised elemendid."}, {"text_idx": "#000011", "text": "Kompassid ja muud lennusensorid on duubeldatud. Kui Inspire 1 viskas aegajalt erroreid ning kippus manuaalrezhiimi minema, mis oskamatu piloodi puhul ta\u0308hendas \u201cdrooni naasmist Hiina\u201d (loe: na\u0308gemist!), siis Inspire 2 puhul pole mul poole aastase kasutamise ja\u0308rel seda kordagi juhtunud. Samuti on ko\u0303hualune visuaalne maapinna ja\u0308lgimine oluliselt vo\u0303imekamaks tehtud. Va\u0308ga, va\u0308ga to\u0308o\u0308kindel pu\u0308ss senise kogemuse po\u0303hjal."}, {"text_idx": "#000012", "text": "Parendatud signaalilevi. Samuti on parendatud signaalilevi, pakkudes kilomeetreid levitulatust, erinevaid sagedusi, mille vahetamine on automatiseeritud."}, {"text_idx": "#000013", "text": "2 kaamerat. Tal on 2 kaamerat \u2013 u\u0308ks on po\u0308o\u0308ratav fotokaamera ja teine piloodikaamera, mis na\u0308itab alati otse ette. See on eriti praktiline siis, kui drooni manageerib 2 inimest \u2013 u\u0308ks lendab ja teine krutib kaamerad 360 kraadi. Seda tehakse tavaliselt videoto\u0308o\u0308stuses, fotograafid on rohkem soolomehed."}, {"text_idx": "#000014", "text": "Kusjuures Inspire 2 on ainus, kellel on u\u0308lespoole vaatav sensor, mis just siseruumides praktiline, aga ka na\u0308iteks puuvo\u0303rade all liigeldes."}, {"text_idx": "#000015", "text": "Po\u0303rkesensorid. Esisuunal, all ja u\u0308leval on Inspire 2 varustatud po\u0303rkesensoritega, mis ei lase kuhugi otsa lennata. Okei, traati see ei pruugi na\u0308ha, aga la\u0308bi seina lennata ku\u0308ll ei lase. Kusjuures Inspire 2 on ainus, kellel on u\u0308lespoole vaatav sensor, mis just siseruumides praktiline, aga ka na\u0308iteks puuvo\u0303rade all liigeldes. Samas on siin arenguruumi, sest na\u0308iteks Phantom 4 on varustatud horisontaalil juba 360 kraadiste sensoritega kui I2 on veid esisuunalisena. Eks ja\u0308rgmine mudel korrigeerib ka selle. Seega mina keeran liikudes pigem nina alati ette vo\u0303i ja\u0308lgin teist, piloodikaamera pilti."}, {"text_idx": "#000016", "text": "Topeltakud. Siin on mitu head ku\u0308lge. Esiteks oli minu jaoks Inspire 1 ko\u0303ige suurem miinus kasutusmugavuses ca 10 min lennuaeg. Iga maandumine ja to\u0303us on topeltohtlik, lisaks see piin, kui on loetud minutid valgust ja sa pead tulema akut vahetama. Aargh, mitu korda olen ma hea valguse seeto\u0303ttu kaotanud!"}, {"text_idx": "#000017", "text": "2 akut. Inspire 2 on aga 2 akut, mis ta\u0308hendab ca 20 min lennuaega, aga ka to\u0303rkekindlust \u2013 kui to\u0303esti u\u0308ks aku maha sureb, suudab ka teise akuga kenasti maanduda. Mul endal on 8 akut, seega 4 ta\u0308islennu jagu vo\u0303imu. Lisaks meie kliimas u\u0308lipraktiline omadus \u2013 I2 akud on sisseehitatud soojendusmehanismiga, st nad ei ku\u0308lmu la\u0308bi ega lo\u0303peta to\u0308o\u0308d vaid suudavad end ise to\u0308o\u0308korras hoida ka pakasega. A\u0308ge! Ja oi kui palju turvalisem."}, {"text_idx": "#000018", "text": "Laadimise hub. Kaasas on kohe ka laadimise hub, kuhu ka\u0308ib korraga ku\u0308lge 4 akut, millest 2 laetakse u\u0308heaegselt. Kuna mul akusid on rohkem, on mul 2 hub\u2019i ja muidugi ka autolaadija."}, {"text_idx": "#000019", "text": "Inspire 2 on vo\u0303imas \u2013 sport mode\u2019s on see lausa ko\u0303hedusttekitav, kui droon ca 100km/h lendab. See on va\u0308ga praktiline, kui vajad kiiret liikumist viimase valguse pu\u0308u\u0308dmisel."}, {"text_idx": "#000020", "text": "Vo\u0303imsus. Inspire 2 on vo\u0303imas \u2013 sport mode\u2019s on see lausa ko\u0303hedusttekitav, kui droon ca 100km/h lendab. See on va\u0308ga praktiline, kui vajad kiiret liikumist viimase valguse pu\u0308u\u0308dmisel, kindlasti aga ka video puhul na\u0308iteks rallit filmides. Dji ongi end ha\u0308sti positsioneerinud WRC filmimisse. Uskumatu on nii kiirendusvo\u0303ime (Teslaga sarnane) kui ka pidurdusvo\u0303imekus. Uhh, vahest tekitab ku\u0308lmava\u0308rinaid! Vaata WRC videot siit."}, {"text_idx": "#000021", "text": "Inspire 2 droonil on 2 kaamerat \u2013 u\u0308ks on po\u0308o\u0308ratav fotokaamera ja teine piloodikaamera, mis na\u0308itab alati otse ette."}, {"text_idx": "#000022", "text": "Po\u0303rkesensorid. Esisuunal, all ja u\u0308leval on Inspire 2 varustatud po\u0303rkesensoritega, mis ei lase kuhugi otsa lennata."}, {"text_idx": "#000023", "text": "Uus kaamera. Inspire 2 to\u0303i kaasa uue kaamera Zenmuse X5S. Sellel on uus stabiilsem ja mugavam kinnitus, 21 Mpx sensor, samas pilt on mu\u0308ravabam, stabiilsem gimbal. Ja\u0308tkuvalt Micro Four Thirds standardiga u\u0308hilduv. Mina kasutan peamiselt kitina kaasasolevat 15mm (mis on u\u0308llatavalt hea), lisaks 25mm Olympust ning 45mm Olympust. Lisaks plaan hankida uus kiidetud lainurk Laowa 7,5mm, mis spetsiaalselt droonidele mo\u0303eldud. Ekvivalent on neil ko\u0303igil MFT standardist johtuvalt x2 ehk 30, 50, 90, 15mm."}, {"text_idx": "#000024", "text": "See annab u\u0308he suurima eelise tegelikult Phantomi-seeria ees, kus on kasutusel vaid fikseeritud lainurk. Fotograaf teab, et iga objekt vajab oma la\u0308henemist, seega objektiivide vahetusvo\u0303imalus on must have."}, {"text_idx": "#000025", "text": "Inspire 2 puhul on kaamerasu\u0308steemis ka oluline muutus \u2013 peamine to\u0308o\u0308tlusaju on nu\u0308u\u0308d drooni sees, kaameras endas on vaid sensor. Drooni sees on ka vo\u0303imalus aktiveerida vo\u0303i kohe osta RAW video funktsionaalsus. Video pole ku\u0308ll eriti minu teema, aga videomeestele on see kindlasti oluline."}, {"text_idx": "#000026", "text": "LAOWA obje na\u0308idisvideo I2 ku\u0308ljes"}, {"text_idx": "#000028", "text": "2016 lo\u0303pus tuli turule Dji Phantom 4 Pro, mis on esimene soodsama poole (alla 2000\u20ac) droon, millel on senistest kordades suurem 1 tolline sensor. See on ko\u0303va samm u\u0308les varasematest Phantomitest. Siiski nii pildikvaliteedilt kui objektiivide poolest on neil Inspire 2 suhtes selge klassivahe, eriti raskemates valgusoludes."}, {"text_idx": "#000029", "text": "See on vo\u0303rdluses umbes nagu u\u0308he objektiiviga poolkaaderpeegel vs vahetatavate objektiividega ta\u0308iskaaderkaamera. Aga vahe pole enam nii suur, ku\u0308ll aga on ja\u0308tkuvalt suur hinnavahe \u2013 kordades. Ja see ongi vast I2 puhul ko\u0303ige hoomatavam miinus."}, {"text_idx": "#000030", "text": "Samas on see ka okei, sest hoiab profi ikkagi omal tasemel, kes on valmis oma to\u0308o\u0308vahendisse investeerima, et pakkuda ko\u0303rgemat kvaliteeti. Peegelkaameratega on ju sama lugu \u2013 profi peegelkaamera ja objektiivid on kindlasti kordades suurem investeering kui keskmisel pereemal oma esimese peegliga, samuti on vahe kvaliteedis."}, {"text_idx": "#000031", "text": "Ma to\u0303simeeli usun, et ta\u0308na on mul ko\u0303ige parem ja mo\u0303istlikum droon, mida fotos kasutada. Ehk hetkel ma ei tahaks u\u0308htegi teist. To\u0303si, pole pa\u0308ris ta\u0308iskaaderpeegelkaamera, aga samas on mugav, portatiivne, ikkagi va\u0308ga vo\u0303imekas ja hoomatavas hinnakategoorias. Seega ta\u0308na on meil profivalikutes kas Inspire 2 foto/video jaoks vo\u0303i kordades kordades kallimad ja raskemad megamasinad, mis on juba nagu sport-Audi vs McLareni superauto. Igal asjal oma koht."}, {"text_idx": "#000032", "text": "Ma olen profina igatahes va\u0308ga rahul. Ja ikkagi ootan a\u0308revil, mida toovad ja\u0308rgmised mudelid. Dji meestele siinkohal \u2013 nukid ja andke tuld edasi, senine to\u0308o\u0308 on olnud teil erakordne!"}, {"text_idx": "#000033", "text": "Kas wishlisti ja\u0308rgmiste po\u0303lvkondade arendustele vo\u0303ib esitada? Veel pikem lennuaeg, veel vingem kaamera (aerofotos on ju peenike detail), 360 po\u0303rkesensorid (ka pimedas ehk mitte ainult optilised), vaiksem lend, mis on droonilennutajate ko\u0303ige suurem kompromiteerija. Midagi sellist. + u\u0308llatused, eks."}, {"text_idx": "#000034", "text": "DJI Inspire 2 droon Photopointis \u00bb"}, {"text_idx": "#000035", "text": "Ko\u0303ik DJI droonid Photopointis \u00bb"}, {"text_idx": "#000039", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]